钦定古今图书集成/明伦汇编/氏族典/第067卷 > 朱百年
## 钦定古今图书集成/明伦汇编/氏族典/第067卷 > 朱百年

按《宋书朱百年传》：“百年，会稽山阴人也。少有高情。亲
亡，服阕，携妻孔氏入会稽南山，以伐樵采箬为业。以
樵箬置道头，辄为行人所取。明旦亦复如此。人稍怪
之，积久方知是朱隐士所卖，须者随其所堪多少，留
钱取樵箬而去。或遇寒雪，樵箬不售，无以自资，辄自
榜船送妻还孔氏，天晴复迎之，颇能言理，时为诗咏”，
往往有高胜之言。郡命功曹，州辟从事，举秀才，并不
就。隐迹避人，唯与同县孔凯友善。百年家素贫，母以
冬月亡，衣并无絮，自此不衣绵帛。尝寒时就凯宿，衣
悉袷布。饮酒醉眠，凯以卧具覆之，百年不觉也。既觉，

年谷五百斛，不受。孝建元年，卒山中，时年八十七。蔡
兴宗为会稽太守，饷百年妻米百斛，百年妻遣婢诣
郡门，奉辞固让。时人美之，以比《梁鸿妻》。